OzLabs/hebrew-wiki-articles huggingface dataset:
ארתור סורלי

ארתור גוסטב סורלי (באנגלית: Arthur Gustave Sorlie; ) היה איש עסקים ופוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-14 מ-1925 ועד מותו.
==ראשית חייו==
ארתור סורלי נולד בעיר אלברט לי שבמינסוטה, כבנם של איוור ג'ייקובסון סורלי ושל מארן אולין אולסן, שניהם מהגרים מנורווגיה. ב-1893 הוא סיים את לימודיו באקדמיית לותר שבעיר הולדתו. הוא עבד בבנק וניהל חנות כלבו בבקסטון שבדקוטה הצפונית. ב-1903 פתח סורלי מפעל לייצור לחם וקרקרים בגרנד פורקס. הוא היה לאיש עסקים מצליח, והחזיק בבעלותו עסק למכירת מכוניות ותחנות דלק. לפוליטיקה הוא נכנס כאשר נבחר למועצת העיר גרנד פורקס, בה הוא כיהן שתי תקופות כהונה.
==מושל דקוטה הצפונית==
בבחירות למשרת מושל דקוטה הצפונית של 1924 הביס סורלי את המושל המכהן ראנגנוולד נסטוס לאחר מערכת בחירות קשה, שבה עלו האשמות שסורלי היה אוהד של הקו קלוקס קלאן. בניסיון לְהָזֵם שמועה זו, פרסם בכיר הקלאן, הלסי אמברוז, מכתב בו הוא הצהיר שסורלי לא היה קשור לפעילות הקלאן בגרנד פורקס, אם כי יש חוקרים הטוענים שמכתב זה סתר את האמת.

באותה תקופה התחולל בדקוטה הצפונית מאבק בין הליגה הבלתי-מפלגתית לבין איגוד המצביעים העצמאיים . חברי הליגה הבלתי-מפלגתית, בעיקר אנשי המגזר הכפרי, התנגדו במרירות לאינטרסים של העסקים הגדולים. הם העדיפו את קיומם של מיזמים בבעלות המדינה, כמו ממגורת הדגנים המדינתית ובנק דקוטה הצפונית. איגוד המצביעים העצמאיים התנגד לכך, והחשיב את מצע הליגה כרדיקלי וסוציאליסטי.

כאשר סורלי, שנתמך על ידי הליגה הבלתי מפלגתית, החליף את מועמד איגוד המצביעים העצמאיים, המושל נסטוס, שבה הליגה לשלוט במדינה. אף על פי כן, סורלי לא זכה לתמיכה מלאה של הליגה. היו כאלו, כולל סגן המושל שלו, וולטר מדוק, שהתנגדו לסורלי בשל היותו איש עסקים שמרן. במהלך מושב בית המחוקקים המדינתי של 1927, זממו יריביו הפוליטיים של סורלי להביכו על ידי חקירת ממגורת הדגנים המדינתית, והסרת שליטת המושל בה בשל ניהול בלתי תקין לכאורה.
==חיים אישיים==
הגשר לזכרו של סורלי ב[[גרנד פורקס]]
ב-1900 נשא סורלי לאישה את ג'ני אודגרד, ולשניים נולדו שלושה ילדים. לאחר מות רעייתו ב-1918, נישא סורלי בשנית לגרייס הילבו, ויחד איתה הוא הביא לעולם שלושה ילדים נוספים.

ארתור סורלי נפטר בביסמרק, בירת דקוטה הצפונית, ב-28 באוגוסט 1928, בעת כהונתו כמושל, בגיל 54. ארונו הוצב ברוטונדה של הקפיטול של דקוטה הצפונית, והוא נטמן בבית הקברות ממוריאל פארק שבגרנד פורקס. על שמו קרוי גשר סורלי , החוצה את בגרנד פורקס. הגשר הוכנס ב-1999 אל המרשם הלאומי של מקומות היסטוריים.

==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1178/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1179.
</div>

==קישורים חיצוניים==

* [https://www.nga.org/governor/arthur-gustav-sorlie/ ארתור סורלי] באתר אגודת המושלים הלאומית 
* [https://politicalgraveyard.com/bio/somervell-souter.html#771.26.25 ארתור סורלי] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים ממוצא נורווגי
קטגוריה:אמריקאים שנולדו ב-1874
קטגוריה:אמריקאים שנפטרו ב-1928
Family Matters (שיר)

"Family Matters" הוא שיר של הראפר הקנדי דרייק, שיצא לאור ב-3 במאי 2024. זהו שיר דיס המהווה תגובה לשירים שונים, שבמרכזם "Euphoria" של קנדריק לאמאר.<ref></ref><ref></ref> דרייק מכוון גם לראפרים פיוצ'ר, מטרו בומין, ריק רוס, דה ויקנד ואייסאפ רוקי.<ref name=":0"></ref>

==רקע והרכב==
ב-19 באפריל 2024, לאחר שהודלף ברחבי האינטרנט, הוציא דרייק את "Push Ups", שיר דיס המהווה, במרכזו, תגובה לשיר -"Like That" של פיוצ'ר, מטרו בומין וקנדריק לאמאר, מתוך אלבומם המשותף של השניים הראשונים, We Don't Trust You. קרוב לשבועיים לאחר מכן, לאמאר הגיב בדיס משלו בשם "Euphoria", ואף פרסם באינסטגרם ימים ספורים לאחר מכן שיר נוסף, "", במטרה לזרז את תגובתו של דרייק, אשר הוציא את "Family Matters" פחות מיממה לאחר מכן, בליווי וידאו קליפ.<ref name=":0" /> בשיר, דרייק טוען כי אחד מילדיו של לאמאר שייך ביולוגית למנהלו האישי דייב פרי, וכי לאמאר מתעלל במשפחתו. בנוסף ללאמאר, דרייק פונה כנגד אמנים נוספים שהוציאו שירי דיס נגדו, בהם פיוצ'ר ומטרו בומין, שכללו באלבומיהם שירים הכוללים שורות המכוונות כלפי דרייק בביצוע דה ויקנד ואייסאפ רוקי, שגם אליהם מתייחס דרייק בשיר, וכן לריק רוס, שהוציא את הדיס "Champagne Moments" על דרייק.

== אחרית דבר ==
כ-20 דקות בלבד לאחר צאתו של השיר, הגיב קנדריק לאמאר בשיר דיס משלו בשם "Meet the Grahams", המאשים את דרייק, בין היתר, בסחר במין ובנטישת ילדה אותה מסתיר מהציבור.<ref></ref>

== מיקומי שיא ==

== קישורים חיצוניים ==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי דרייק
קטגוריה:שירים באנגלית
קטגוריה:שירי דיס
קטגוריה:שירים על משפחות
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
נשים בתקופה הוויקטוריאנית

מעמדן של נשים בתקופה הוויקטוריאנית עמד בסתירה מוחלטת אל מול העושר והכח המדיני ממנו נהנתה האימפריה הבריטית במהלך המאה ה-19, אשר מכונה התקופה הוויקטוריאנית על שם המלכה ויקטוריה ששלטה בממלכה באותן שנים. לנשים לא ניתנה זכות הבחירה או הזכות לעסוק במסחר, ואם נישאו, נשללו מהן גם הזכות לצבור רכוש משלהן או לנהל כספים, והן נחשבו במעמד נחות לבעל וברשותו. יחד עם זאת, התקופה הוויקטוריאנית מאופיינת בשינויים חברתיים ופוליטיים שהחלו לאחר המהפכה התעשייתית שהובילה נשים רבות לצאת לעבוד. רעיונות פמיניסטים שונים התפשטו בקרב נשים משכילות בנות המעמד הבינוני, חוקים מפלים בוטלו וחוקים שנועדנו להעניק הגנה לנשים חוקקו. בנוסף, התנועה למען זכות בחירה לנשים שהחלה את דרכה באמצע המאה ה-19 החלה לצבור תאוצה ורשמה לעצמה הישגים.

באמצע המאה ה-19 שלטה באנגליה תפישה רעיונות המבוססת על אידאולוגיה פטריאכלית ודתית ביסודה, אשר ראתה בנשים חלשות מבחינה פיזית אך נעלות במבחינה מוסרית, ביחס לגבר. "תאורית הספרות הנפרדות" קראה להפרדה הלכה למעשה בין המינים על מנת ליצור היררכיה חברתית וכלכלית.<ref></ref> היא עשתה זאת דרך הקצאת תפקידים מגדריים שונים ומוגדרים מראש, ובאמצעות הגבלת המרחב בו נשים היו רשאיות להיות. לנשים הוויקטוריאניות היה תפקיד מצומצם שנסוב סביב הספרה הפרטית, דהיינו המרחב המשפחתי והבייתי. התפקיד כלל הולדה, חינוך הילדים, הכנת ארוחות ושמירה על בית נקי ומסודר. היה עליהן להימנע מהמרחב הציבורי שכלל השכלה, עיסוק בפוליטיקה וממשל, עבודה בתשלום או מסחר. גברים היו אחראים על פרנסת המשפחה והיו רשאים לנוע במרחב הציבורי בחופשיות.<ref></ref><ref></ref>

==קישורים חיצוניים==

== הערות שוליים ==

*
אמיר גנאח

אמיר חיים גנאח (נולד ב-9 ביולי 2004) הוא כדורגלן ישראלי המשחק בעמדת הקשר בהפועל באר שבע.

==קריירה==
גנאח התחיל את הקריירה שלו בקבוצת הילדים של הפועל באר שבע אליה הצטרף בגיל 12. בדצמבר חתם לחמש שנים בקבוצה הבוגרת. ב-15 במאי 2023 ערך את הופעת הבכורה שלו בקבוצה הבוגרת בהפסד 3-0 למכבי תל אביב. עונה לאחר מכן, גנאח הפך לשחקן הרכב בקבוצה הבוגרת. ב-26 בדצמבר הבקיע את שער הבכורה שלו בקבוצה בפנדל בניצחון 0-4 נגד הפועל חיפה. גנאח הבקיע גם את השערים היחידים במשחקים נגד הפועל ירושלים ומ.ס. אשדוד.

גנאח שחקן בסגל של הנבחרת הצעירה.

==קישורים חיצוניים==

*

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:ישראלים שנולדו ב-2004
Type (יוניקס)

type במערכת ההפעלה Unix ומערכות הפעלה דמויות יוניקס היא פקודה המציגה כיצד ארגומנט שהיא מקבלת היה מתפרש כפקודה.

== שימוש ==
במידת הצורך, מציגה את הנתיב של הפקודה שהיא קיבלה כפרמטר. סוגי פקודות אפשריים כפרמטר הם:
* פקודת shell מובנת
* פונקציה
* alias
* מילת מפתח

במקרה של כישלון (למשל אם לא ניתן למצוא את הפרמטר) הפקודה מחזירה ערך חזרה שאינו אפס.

=== דוגמאות ===
<syntaxhighlight lang="console">
$ type test
test is a shell builtin
$ type cp
cp is /bin/cp
$ type unknown
unknown not found
$ type type
type is a shell builtin
</syntaxhighlight>

== היסטוריה ==
פקודת הייתה פקודה מובנת עבור מעטפת Bourne שהוצגה בשנת 1984<ref></ref>, אך עד היום היא חלק ממעטפות רבות אחרות תואמות POSIX כגון Bash. עם זאת, אינה חלק מהתקן של POSIX, שכולל פקודה המתנהגת באופן דומה:
<syntaxhighlight lang="console">
command -V name
</syntaxhighlight>ב- KornShell, הפקודה מספקת פונקציונליות דומה.<ref>

</ref>

הפקודה זמינה גם עבור Windows כחלק מהחבילה UnxUtils שכוללת כלי עזר נפוצים בסגנון GNU Unix<ref>[http://unxutils.sourceforge.net/ Native Win32 ports of some GNU utilities]</ref>.

==הערות שוליים==

קטגוריה:פקודות יוניקס
משה ספרא

משה מואיז יעקב ספרא (באנגלית: Moise Jacob Safra; בערבית: موسى يَعْقُوب صفرا; 5 באפריל 1934 – 15 ביוני 2014), היה איש עסקים יהודי ופילנתרופ ברזילאי ממוצא סורי. הוא הקים את בנקו ספרא עם אחיו אדמונד ספרא ויוסף ספרא.

== נעוריו ==
מואיז ספרא נולד ב-5 באפריל 1934 בביירות, לבנון, למשפחת יעקב ספרא, שהייתה משפחה יהודית ספרדית במקור מחלב, סוריה. <ref></ref> ההיסטוריה של המשפחה הבנקאית מקורה בסחר בין השיירות שנעו בין אלכסנדריה לקונסטנטינופול בתקופת האימפריה העות'מאנית. המשפחה עברה מחלב לביירות לאחר מלחמת העולם הראשונה. באותם ימים ביירות הייתה מרכז של קהילה יהודית משגשגת. בשנת 1952 יעקב ספרא אבי המשפחה החליט לעבור לברזיל. בשנת 1955, יעקב ספרא ובנו אדמונד, אחיו בן ה-23 של משה, הקימו בברזיל גוף פיננסי שמימן פעילות מסחרית בסאו פאולו, שבהמשך הפך לבנק הברזילאי הראשון שבבעלות המשפחה

== קריירה ==
מואיז ספרא רכש אזרחות ברזילאית ויחד עם אביו ושני אחיו אדמונד ויוסף הקימו את בנקו ספרא. הוא היה פילנתרופ יהודי בולט.

== מותו ==
מואיז ספרא מת ב-14 ביוני 2014, על פי הדיווחים מאי ספיקת לב, בגיל 80.<ref name="wjc"> </ref> <ref></ref> הוא נקבר בבית הקברות היהודי בסאו פאולו, ברזיל בשם Cemitério Israelita do Butantã .<ref name="wjc" /> הוא הותיר אחריו את רעייתו צ'לה כהן ספרא וחמישה ילדים: יעקב מואיז ספרא, עזורי "עזרא" מואיז ספרא, אדמונדו "אדמונד" מואיז ספרא, אסתר ספרא שג'מן ואולגה ספרא. <ref></ref> <ref></ref> <ref></ref>

== קישורים חיצוניים ==
* [http://www.safranet.com.br/conteudo/sobre/PDF/Extratodez2005.pdf בנקו ספרא ברזיל]
* 
* 
* 
* 
* [https://www.forbes.com/profile/moise-safra/?sh=253687002a73 אודות מואיז ספרא באתר forbes ]

== הערות שוליים ==

קטגוריה:יהודים ברזילאים
קטגוריה:מיליארדרים יהודים
קטגוריה:בנקאים יהודים
קטגוריה:משפחת ספרא
קטגוריה:יהודים סורים
קטגוריה:ילידי 1934
קטגוריה:נפטרים ב-2014
הקיבוץ (סדרה תיעודית)

"הקיבוץ" היא סדרת טלוויזיה תיעודית בת ארבעה פרקים ששודרה בשנת 2011 בערוץ 8 ובערוץ הראשון. הסדרה נוצרה על ידי מודי בר-און וענת זלצר ועוסקת בהיסטוריה של התנועה הקיבוצית. בסדרה התראיינו בין השאר פרופסור זאב צחור, מוטי זעירא, יערה בר-און, אסף ענברי, רחל רבין ומוקי צור.

הסדרה זכתה בפרס הקולנוע הדוקומנטרי הישראלי מטעם הפורום הדוקומנטרי בישראל בקטגוריית פרויקט התעודה הטלוויזיוני של השנה.<ref></ref> הסדרה זכתה גם לביקורת חיובית בעיתון הארץ.<ref></ref>

== הערות שוליים ==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות טלוויזיה תיעודיות ישראליות
קטגוריה:הערוץ הראשון: תוכניות וסדרות
קטגוריה:ערוץ 8
קטגוריה:הקיבוץ בתרבות ובאמנות: סדרות טלוויזיה
כביש 90 (סדרה תיעודית)

"כביש 90" היא סדרת טלוויזיה תיעודית בת חמישה פרקים ששודרה בשנת 2014 בערוץ 8. הסדרה נוצרה על ידי מודי בר-און וענת זלצר ומסקרת את נסיעתו של בר-און לאורך כביש 90 ממטולה ועד למעבר טאבה.

הסדרה זכתה בפרס בקטגוריית המוזיקה בפרס הקולנוע הדוקומנטרי הישראלי של פורום היוצרים הדקומנטרים ובפרס אופיר לטלוויזיה בתחום התיעוד.<ref></ref>

== הערות שוליים ==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות טלוויזיה תיעודיות ישראליות
קטגוריה:כביש 90
קטגוריה:ערוץ 8
דולה בן-יהודה ויטמן

דולה בן־יהודה ויטמן (13 ביולי 1900 – 18 בנובמבר 2004) הייתה בתו הצעירה של אליעזר בן יהודה, שעסקה בשימור וטיפוח מורשתו. יזמה ומימנה את הקמת "המרכז לחקר תולדות הלשון העברית" באוניברסיטה העברית בירושלים.

==ביוגרפיה==
קבר מקס ויטמן ודולה בן יהודה-ויטמן
בן-יהודה נולדה בירושלים, בתם של אליעזר וחמדה בן יהודה. נקראה על שם אשתו הראשונה של אליעזר בן יהודה, דבורה, שהייתה אחות אמה חמדה. אליעזר וחמדה בן יהודה קראו לבתם הגדולה בשם דבורה, אולם היא נפטרה בילדותה, והם שבו לקרוא בשם זה גם לבתם השנייה. הייתה אחותו של אהוד בן-יהודה, ואחותו מאבא של איתמר בן אב"י.

בן-יהודה גדלה בבית אביה בירושלים, שהקפיד עם ילדיו על הדיבור בשפה העברית. בצעירותה, כונתה "דולה", ולימים שינתה את שמה באופן רשמי מ"דבורה" ל"דולה".

בשנת 1926, ארבע שנים לאחר מות אביה, נסעה עם אמה לפריז. במלון הכירה את מקס ויטמן, נוצרי פרוטסטנטי, בנו של תעשיין גרמני. מקס הזמין אותה לבוא אליו לגרמניה, ובשנת 1931 היא נעתרה לבקשתו. לאחר שנישאו, הם התגוררו באחוזת המשפחה בזינדלפינגן, שליד שטוטגרט.

עם עליית הנאצים לשלטון, עלו השניים לארץ ישראל. הם גרו בשכונת תלפיות בירושלים, מול הבית שבו התגוררה אמה, חמדה (לימים "בית בן יהודה"). בשנת 1948 הם היגרו לארצות הברית. מקס עבד בסוכנות היהודית ובארגונים יהודיים אחרים, ובן-יהודה לימדה עברית.

בשנת 1970 הם שבו לישראל. בן-יהודה הקדישה את זמנה לשימור ולטיפוח מורשתו של אביה. בשנת 1997, במלאת 75 שנה למותו של בן יהודה, יזמה ומימנה את "המרכז לחקר תולדות הלשון העברית על שם אליעזר וחמדה בן יהודה" ב.

ב-1990 נמנתה עם מדליקי המשואות ביום העצמאות.

בן יהודה-ויטמן נפטרה בשנת 2004, בגיל 104. היא תרמה את גופתה למדע. שארית גופתה הועברה לכד שנטמן בקברו של בעלה מקס ויטמן, בבית הקברות הפרוטסטנטי "בית הקברות הבינלאומי של האגודה המשיחית השליחית" במושבה הגרמנית בירושלים. השניים בחרו שלא להביא לעולם ילדים, כדי שלא ייאלצו להתמודד בגרמניה עם יהדותם, ובארץ ישראל - עם גרמניותם.

על מצבת קברה נכתב: .

בשנת 2006 הוקדש לזכרה כרך י' של כתב העת "מחקרים בלשון", שיוצא לאור על ידי האוניברסיטה העברית.

==קישורים חיצוניים==
* [https://jstudies.huji.ac.il/sites/default/files/jstudies/files/2._mkhqrym_blshvn_y_-_dvlh_bn_yhvdh.pdf דולה בן-יהודה], באתר האוניברסיטה העברית בירושלים
* 
* 
* [https://hebrew-academy.org.il/2024/02/29/לגדול-בביתו-של-מחיה-השפה-העברית/ לגדול בביתו של מחיה השפה העברית], באתר האקדמיה ללשון העברית, 29 בפברואר 2024
* [https://billiongraves.com/grave/Dola-Wittmann-Ben-Yehuda/8850120 דולה ויטמן (בן-יהודה)], באתר BillionGraves

קטגוריה:משפחת בן-יהודה
קטגוריה:אישים הקבורים בבית הקברות הבינלאומי של האגודה המשיחית השליחית
קטגוריה:ישראליות שתרמו את גופתן למדע
קטגוריה:משיאי משואה ביום העצמאות: 1990
קטגוריה:ישראליות שנולדו ב-1900
קטגוריה:ישראליות שנפטרו ב-2004
אריק בריידן

אריק בריידן (בגרמנית: Eric Braeden; נולד ב-3 באפריל 1941) הוא שחקן גרמני.

==ביוגרפיה==
בריידן נולד בכפר סמוך לקיל שבמדינה החופשית פרוסיה, הוא עסק במספר ענפי ספורט, ב-1959 היגר לארצות הברית, הוא למד באוניברסיטת מונטנה.

במהלך שנות השישים הופיע במספר פרקים של "Combat!", סדרה של ה־ABC אודות מלחמת העולם השנייה, ב-1965 שיחק בסרט המלחמה "Morituri", ב-1970 שיחק בסרט המדע הבדיוני "Colossus: The Forbin Project", בהפקה זו אימץ לראשונה את שם הבמה שלו וזאת לאחר שאף שחקן עם גרמני לא יורשה להופיע בסרט אמריקאי, באותה שנה גם שיחק בסרט הטלוויזיה "The Mask of Sheba" העוסק בחבורת אנתרופולוגים היוצאים לאפריקה, ב-1973 שיחק לצד דונלד סאת'רלנד בסרט הפשע "Lady Ice".

ב-1980 החל לגלם את איש העסקים ויקטור ניומן באופרת הסבון צעירים חסרי מנוח ממנו זכה לפרסום, הוא היה מועמד למספר פרסים על תפקידו ובסדרה וזכה עליו בפרס בחירת הקהל.

ב-1986 השתתף בפרק בסדרה זאב מעופף.

ב-1997 גילם את ג'ון ג'ייקוב אסטור הרביעי בסרט טיטניק. 

ב-2004 הגיע לביקור בישראל כאורח של משרד התיירות, והתארח בתכנית "יצפאן". 
 . 

ב-2008 שיחק תפקיד ראשי במערבון "The Man Who Came Back"

ב-1966 נישא לדייל ראסל.

==קישורים חיצוניים==
* 

קטגוריה:אמריקאים שנולדו ב-1941
קטגוריה:שחקני קולנוע וטלוויזיה גרמנים
דסטיני (מודול)

מודול "דסטיני" מחובר לתחנת החלל
דסטיני (באנגלית:Destiny) - מודול שני של תחנת החלל הבין-לאומית שנבנה בארצות הברית. הוא נבנה על ידי בואינג בשיתוף פעולה עם מרכז החלל מרשל. מודול שוגר לחלל בשנת 2001 בתא מטען של מעבורת החלל אטלנטיס במשימה STS-98.

==תיאור המודול==
מודול נבנה על ידי בואינג בהתאם למפרט של נאס"א.

צורת המודול הוא גליל באורך של כ-8.5 מ' וקוטר עד 4.3 מ'. הוא נבנה מפלדה ואלומיניום. הוא כולל 3 תאים ו-2 יחידות קצה דרכם ניתן להיכנס ולצאת מהמודול. במרכז המודול נמצא חלון בקוטר של 520 מ"מ. הנפח הפנימי הינו 106 מ"ק.

השיגור בוצע ב-7 בפברואר 2001 בתא מטען של מעבורת החלל אטלנטיס במסגרת משימה STS-98. באותה עת בתחנת החלל פעלה משלחת מס' 1. הליך חיבור המודול לתחנת החלל החל ב-10 בפברואר. בשלב ראשון בעזרת זרוע רובוטי קנדארם יחידת מעבר PMA-2 נותקה ממודול יוניטי והותקנה זמנית על מבנה Z1. בהמשך בעזרת אותו זרוע מודול "דסטיני" הוצא מתא המטען של המעבורת וחובר לתא עגינה קדמי של מודול "יוניטי". ב-12 בפברואר יחידת מעבר PMA-2 נותקה ממבנה Z1 וחוברה לחלק הקדמי של מודול "דסטיני". החל הליך של חיבור מערכות המודול למערכות תחנת החלל. לצורך הרכבת המודול וחיבורו למערכות של תחנת החלל האסטרונאוטים ביצעו 3 הליכות חלל שנמשכו כ-20 שעות. בעקבות הוספת המודול, נפח מחיה של תחנת החלל גדל ב-41%.

בשנת 2007 חלק הקדמי של המודול במקום יחידת PMA-2 חובר מודול הרמוני.

המודול מיועד לביצוע ניסויים שונים. הציוד בתוך המודול הותקן על מדפים סטנדרטיים. הדבר מאפשר לפרק אותם ולהתקין במקומם ציודים אחרים בהתאם לצורך. במתכונת המקורית מודול כלל 5 מדפים להתקנת ציוד ומערכות תומכות חיים. במשימה STS-102 לתחנת החלל הובאו 7 מדפים נוספים ובהמשך במשימות שונות הובאו עוד 10 מדפים. מכלל המדפים 13 מיועדים להתקנת ציוד לניסויים והיתר לציוד שבאחסון.

בשנת 2006 במשימה STS-121 לתחנת החלל הובא מקרר Minus Eighty Degree Laboratory Freezer עם יכולת קירור עד 80 מעלות מתח לאפס. המקרר מיועד לשמירת ממצאים שונים והותקן במודול "דסטיני".

בשנת 2009 בצמוד לחלון הותקנה מצלמה AgCam. היא מויעדת לביצוע צילומים לניסויים באחריות אוניברסיטת דקוטה הדרומית. בשנת 2011 במשימה STS-131 הובא מצלמת WORF שגם היא מצבעת תצלומים דרך חלון זה.

==קישורים חיצוניים==

* [https://web.archive.org/web/20070709153924/http://www.nasa.gov/mission_pages/station/structure/elements/destiny.html#.UugMQnmCo1F תיאור המודול באתר נאס"א]
* [https://web.archive.org/web/20090404103423/http://www.nasa.gov/mission_pages/station/science/experiments/AgCam.html תיאור מצלמת AgCam]
* [https://web.archive.org/web/20071106055346/http://www.nasa.gov/mission_pages/station/science/experiments/WORF.html תיאור מערכת WORF]
* [https://web.archive.org/web/20081101210259/http://www.nasa.gov/mission_pages/station/science/experiments/MELFI.html תיאור יחידת MELFI]

קטגוריה:רכיבי תחנת החלל הבין-לאומית
Medical College Admission Test

Medical College Admission Test או מבחן הקבלה של המכללה הרפואית (MCAT) הוא בחינה סטנדרטית מבוססת מחשב עבור סטודנטים פוטנציאליים לרפואה (הן Allopathic M.D. והן Osteopathic D.O.) שמתקיים בארצות הברית, אוסטרליה, קנדה והאיים הקריביים. הוא נועד להעריך יכולות של פתרון בעיות, חשיבה ביקורתית, ניתוח מידע כתוב וידע של מושגים ועקרונות מדעיים. לפני 2007, הבחינה הייתה מבחן נייר ועיפרון; מאז 2007, כל התנהלות הבחינה מבוססות על מחשב.

הגרסה העדכנית ביותר של הבחינה הוצגה באפריל 2015. משך השלמת הבחינה הוא שבע שעות וחצי. ציון הבחינה נע בטווח שבין 472 ל-528. ה-MCAT מנוהל על ידי איגוד מכללות הרפואה האמריקאיות (AAMC).

בשנות ה-20 של המאה ה-20, שיעורי הנשירה בבתי הספר לרפואה בארצות הברית זינקו מ-5% ל-50%, והובילו לפיתוח מבחן שימדוד את המוכנות ללימודי רפואה. הרופא F.A. Mos ועמיתיו פיתחו את "מבחן הכושר האקדמי לסטודנטים לרפואה" המורכב משאלות אמת-שקר ושאלות ברירות רבות המחולקות לשישה עד שמונה מבחני משנה. הנושאים שנבדקו כללו זיכרון חזותי, זיכרון לתוכן, אוצר מילים מדעי, הגדרות מדעיות, הבנה של חומר כתוב, מידע פרה-רפואי והיגיון לוגי. מאז המבחן עבר שינויים רבים עד שהגיע לצורתו הנוכחית.

ה-MCAT מורכב מארבעה קטעים נפרדים שמקבלים ניקוד בנפרד. לכל חלק מוקצים 90 או 95 דקות ומבחנים בעלי 50 ל-60 שאלות. הבחינה המלאה נמשכת כ-7.5 שעות כולל הפסקות. המידע עבור כל אחד מהמדורים המדעיים מאורגן ב-10 מושגי יסוד וארבע כישורי חקירה ונימוק מדעיים. קטעי המדע מונחים על ידי מיומנויות חשיבה מדעית ומיומנויות חקירה שזוהו על ידי ה-MR5 להצלחת בית הספר לרפואה. החלק של ניתוח קריטי וכישורי חשיבה מתמקד בשלוש מיומנויות, שכן חלק זה אינו דורש ידע חיצוני כדי לענות על שאלות.

ארבעת תחומי הבחינה הם:
* יסודות כימיים ופיזיקליים של מערכות ביולוגיות, 59 שאלות, 95 דקות
* ניתוח ביקורתי וכישורי חשיבה, 53 שאלות, 90 דקות
* יסודות ביולוגיים וביוכימיים של מערכות חיים, 59 שאלות, 95 דקות
* יסודות פסיכולוגיים, חברתיים וביולוגיים של התנהגות, 59 שאלות, 95 דקות

==קישורים חיצוניים==
* [https://www.khanacademy.org/test-prep/mcat קורס הכנה ל-MCAT], אקדמיית קהאן

קטגוריה:מבחנים סטנדרטיים
קטגוריה:לימודי רפואה
רמה געשית

מדבר רנגיפו של הרמה הוולקנית של האי הצפוני. ניתן לראות שכבות [[טפרה רבות.]]
רמה געשית היא רמה המיוצרת על ידי פעילות וולקנית. ישנם שני סוגים עיקריים: רמות לבה ורמות פירוקלסטיות.

== רמת לבה ==
רמת Pajarito בניו מקסיקו, ארצות הברית היא דוגמה לרמה געשית
רמות לבה הן מישורים רחבים שטוחים הנוצרים מהצטברות זרימות לבה בזלתית נוזלית במהלך התפרצויות געשיות מרובות. התפרצויות אלו, המכונות "התפרצויות שקטות", מתרחשות ללא פיצוצים עזים בשל צמיגות נמוכה של הלבה, המאפשרת לה לזרום בקלות ולשחרר מעט גזים כלואים.

מקור הלבה נובע מסדקים או בקעים בקרום כדור הארץ, או מהתפרצויות געשיות ענקיות דרך פתחי אוורור מרובים. זרימות לבה אלו, אופייניות לעידן הפרהיסטורי, יצרו מישורי בזלת עצומים המכסים שטחים נרחבים.

עם הזמן, זרמי לבה רבים ורחבים אלו מתקררים ומתקשים, ויוצרים משטחים שטוחים נרחבים. רמות לבה אלו עשויות לכלול מגוון צורות קרקע געשיות, כגון שדות לבה, קונוסים געשיים, הרי געש קטנים ואף רכסי הרים. במקרים מסוימים, רמת לבה עשויה להיות חלק מהר געש גדול יותר, כמו הר הגעש מגן מגןLevel Mountain בקולומביה הבריטית, קנדה, המשתרע על שטח עצום של 1,800 קמ"ר ונפח אדיר של 860 קילומטר מעוקב<ref></ref>.

ייתכן שהייתה פעם רמת בזלת עצומה, גדולה יותר מכל רמה אחרת שידוע לנו, שהתקיימה מתחת לפני המים במהלך הפלאוגן <ref>[https://archive.today/20110813062050/http://www3.interscience.wiley.com/cgi-bin/abstract/61005289/ABSTRACT Brittle tectonism in relation to the Palaeogene evolution of the Thulean/NE Atlantic domain: a study in Ulster] Retrieved on 2007-11-10</ref>. רמה זו, המכונה רמת Thulean, כיסתה שטח אדיר של כ-1,800,000 קילומטרים רבועים (690,000 מילים רבועים) באזור צפון האוקיינוס האטלנטי.

מקובל לשער שרמת Thulean התפרקה כתוצאה מתהליכים גאולוגיים עוצמתיים שגרמו לקרום כדור הארץ להיסדק וליצור את אגן האוקיינוס הנוכחי.

גילוי רמת Thulean עורר עניין רב בקרב גאולוגים, שכן הוא מספק תובנות יקרות ערך על עברו הגאולוגי של האוקיינוס האטלנטי ועל התהליכים שיצרו את פני השטח של כדור הארץ.

עם זאת, עדיין ישנם פערים רבים בידע שלנו על רמת Thulean. גאולוגים ממשיכים לחקור את האזור באמצעות טכנולוגיות מתקדמות, במטרה ללמוד עוד על גודלה, צורתה, הרכבו והתהליכים שהובילו להיווצרותה ולהרס שלה.

== רמה פירוקלסטית ==
רמות פירוקלסטיות נוצרות עקב זרימות פירוקלסטיות מסיביות.

הן מכוסות על ידי סלעים פירוקלסטיים: אגלומרטים, טפרה, אפר וולקני שהתמצק והפך לטוף, מאפי או פלסי. רמות פירוקלסטיות נקראות גם רמות איגנימבריט .

דוגמאות לרמות כאלה מצויות באזור שירסאו-דאיצ'י, שם הרמה מרכיבה כמעט את כל דרום קיושו, יפן<ref></ref>, ואת הרמה הוולקנית של האי הצפוני בניו זילנד .

==הערות שוליים==

== ראו גם ==
* Lava field – Large, mostly flat area of lava flows
* Cézallier massif – Volcanic plateau from France

==קישורים חיצוניים==

קטגוריה:וולקנולוגיה
ת'רואן

ת’רואן - Thérouanne ([teʁ.wan]; במערב פלמית: Terenburg; הולנדית Terwaan) הוא כפר בן 1,100 תושבים לערך, במחוז פה-דה-קאלה במחוז או-דה-פראנס שבצרפת הנמצא על גדת נהר הלייה.

==היסטוריה==
בתקופת הגאלים, המקום היווה בירת שבט המוריני שבקבוצת השבטים הבלגים. לאחר כיבוש גאליה על ידי הרומאים, נותר המקום כבירת האזור.

בסביבות שנת 639, הקים הקדוש אודומאר את הבישופות של ת’רואן וזו שלטה במהלך ימי הביניים על חלק גדול מהגדה השמאלית של נהר הסכלדה.

מבחינה טריטוריאלית היה האזור שייך למחוז פלנדריה. בשנת 1303 נשרפה העיר על ידי הצבא הפלמי במהלך מלחמתם מול צרפת.

העיירה נכבשה מהצרפתים על ידי מקסימיליאן הראשון והנרי השמיני ב-1513 לאחר קרב גינגאט.

בשנת 1553 צר קרל החמישי על ת'רואן, שהייתה אז מובלעת צרפתית באימפריה הרומית הקדושה, כנקמה על תבוסה של הצרפתים במצור על מץ. לאחר שכבש את העיר הורה להרוס אותה, לפרק את הדרכים, לחרוש ולהמליח את השטח. רק קהילה קטנה, ששכנה מחוץ לחומות העיר, נותרה במקום ומאוחר יותר (כנראה בסביבות 1800) אימצו את השם תרואן. היעלמותה של הבישופות לשעבר הובילה לכינוס ועידת טרנטו.

העיירה שוכנת על דרך פרנצ'יג'נה העתיקה המחברת בין קתדרלת קנטרברי באנגליה לרומא באיטליה.

2024 05
Meet the Grahams

"Meet the Grahams" הוא שיר של הראפר האמריקאי קנדריק לאמאר, אשר יצא לאור ב-3 במאי 2024. זהו שיר דיס המכוון כלפי הראפר הקנדי דרייק,<ref></ref> שיצא כ-20 דקות בלבד לאחר צאתו של "Family Matters" של דרייק, שיר דיס המכוון כלפי לאמאר.<ref></ref>

== רקע והרכב ==
השיר הופק על ידי דה אלכימיסט, ובשונה מהתגובות הקודמות של לאמאר לדרייק, מקבל אווירה מטרידה, רודפת, עם קצב אפל מונע בפסנתר המלווה במילים ביקורתיות המאשימות את דרייק במספר עוולות, כמו רשלנות הורית, ניצול מיני, ועוד תקרית של נטישת ילדים.<ref></ref><ref></ref>

המילים של השיר מוגשות בצורה של מכתב לבנו של דרייק אדוניס, שני הוריו של דרייק, בתו לכאורה של דרייק, ולבסוף דרייק עצמו. בשיר, לאמאר טוען שלדרייק יש בת סודית וקורא לו "טורף מיני". לאמאר גם מזכיר שדרייק מנהל לכאורה טבעת סחר במין מהאחוזה שלו, אותה דרייק מכנה "השגרירות",<ref></ref> ומשווה את מעשיו לאלה של הארווי ויינסטין.<ref name=CBC></ref>

==עטיפה==
העטיפה בסרטון היוטיוב המלווה בקובץ האודיו של השיר כוללת גרסה מורחבת של התמונה שליוותה את השיר "" שלאמאר פרסם באינסטגרם פחות מיממה לפני פרסומו של "Meet the Grahams". בנוסף לכפפה שנראית בתמונה זו, העטיפה כוללת חולצה, קבלה על תכשיטים, ושלוש תרופות מרשם עם השם "אוברי גרהאם" (שמו האמיתי של דרייק), כולל אחת לאוזמפיק ואחת לזולפידם. לפי הסטרימר די ג'יי אקדמיקס, המקורב לדרייק, אלו פריטים שנגנבו ממזוודה השייכת לאביו של דרייק, דניס גרהאם.<ref></ref> השיר יצא לפלטפורמות הסטרימינג ביום שלאחר מכן, כאשר העטיפה המקורית הוחלפה בריבוע שחור פשוט.

==תגובה==
דרייק הגיב במהירות באינסטגרם בהכחשת הטענה של לאמאר כי לדרייק ילדה סודית, אך לא הגיב אודות האשמות הסחר במין.<ref name=CBC/> ב-6 במאי, הוציא דרייק שיר תגובה, "The Heart Part 6", בו הכחיש את טענותיו של לאמאר. כותרת השיר מכוונת לסדרת השירים של לאמאר, The Heart, המכילה 5 חלקים שיצאו במרוצת השנים.

== מיקומי שיא ==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי קנדריק לאמאר
קטגוריה:שירים באנגלית
קטגוריה:שירי דיס
קטגוריה:שירים על דרייק
קטגוריה:סינגלים בהוצאת אינטרסקופ רקורדס
Not Like Us

"Not Like Us" הוא שיר של הראפר האמריקאי קנדריק לאמאר, אשר יצא לאור ב-4 במאי 2024, כחלק מסדרת שירי דיס של לאמאר המכוונים כלפי הראפר הקנדי דרייק, פחות מ-24 שעות לאחר שיר הדיס הקודם של לאמאר, "Meet the Grahams".<ref></ref><ref></ref><ref></ref>

== רקע והרכב ==
השיר הופק על ידי מאסטרד, והוא משמש כשיר הדיס השלישי של לאמאר בתקופה של 36 שעות המכוון לדרייק.<ref name=":0"></ref> השיר עוקב ל-"Euphoria", "" ו-"Meet the Grahams". השיר יצא לאור ב-4 במאי 2024, יום בלבד לאחר "Meet the Grahams" של לאמאר ו-"Family Matters" של דרייק.

ב-"Not Like Us", לאמאר ממשיך את האשמותיו כנגד דרייק וחברת התקליטים שלו OVO סאונד. לאמאר מאשים את דרייק בפדופיליה וניכוס תרבותי, וכי הוא עסק בפדופיליה לצד שומר הראש שלו צ'אבס ואמני OVO סאונד באקה נוט נייס ו-PartyNextDoor. לאמאר גם מאשים את OVO סאונד בכך שהחברה מהווה חלק מזירת סחר בילדים לכאורה של דרייק.<ref></ref>

== קבלה ביקורתית ==
"Not Like Us" זכה לשבחים רבים בזכות ההפקה שלו, הביצועים הווקאליים של קנדריק לאמאר ומילותיו. פראזייר ת'ארפ מ-GQ תיאר את השיר כמועמד מוביל ל"שיר של הקיץ". הוא שיבח כיצד ה"באנגר" זימן את האנרגיה הפרועה והממריצה של מאסטרד כדי להעביר את המהלומה של לאמאר, שהייתה גם תחבולה מוצלחת מול דרייק וגם חגיגה של השורשים של החוף המערבי שלהם.<ref></ref> העורכים של Stereogum מצאו שהשיר הוא לא רק דיס אפקטיבי ביותר, אלא גם להיט מלא בהאשמות ארסיות ושיעורים בהיסטוריה.<ref name=":5"></ref>

ג'ורדן רוז מ-Complex הכריז על "Not Like Us" כרצועה הטובה ביותר שיצאה במהלך העימות בין לאמאר לדרייק בזכות הטון החשמלי שלה וההפקה המדבקת, אם כי חלק גדול מהמילים הן "מאוד שנויות במחלוקת". רוז מאמין ש"הזמן יגיד" אם השיר מסמן את "סוף המלחמה" ביניהם, אך הוא כבר הוכיח את עצמו כ"אבן שהיממה את גוליית".<ref></ref> ארמון סאדלר מ-Vibe דירג את "Not Like Us" כשיר השני בטיבו בעימות, ושיבח את ה"בופ" ה"בלתי ניתן לערעור" כ"מופתי" בביצוע.<ref></ref> מארק אליברט מבילבורד, שדירג אותו כשיר הרביעי בטיבו, שיתף תחושות דומות.<ref></ref>

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|2
|<ref name=":02"></ref>
|-
!Complex
|50 שירי הדיס-היפ-הופ הטובים ביותר בכל הזמנים
|6
|<ref></ref>
|-
!HipHopDX
|100 שירי הדיס הגדולים בתולדות ההיפ הופ: מדורג
|3
|<ref></ref>
|-
!The Ringer
|רצועות הדיס הגדולות בכל הזמנים, מדורגות
|7
|<ref></ref>
|-
!The Root
|רצועות הדיס הבלתי נשכחות בתולדות ההיפ הופ
|
|<ref></ref>
|}

==הצלחה מסחרית==
"Not Like Us" שבר את שיא ההשמעות לשיר ראפ ביום אחד בספוטיפיי, ועבר את השיא שנקבע על ידי דרייק וליל בייבי ב-2021 עם "Girls Want Girls".<ref></ref> בשבוע הראשון לצאתו, צבר כ-81.2 מיליון השמעות, המספר הרב ביותר של השמעות לשיר ראפ. הוא הגיע היישר אל המקום הראשון במצעד הבילבורד הוט 100, והיה לשירו הרביעי שהגיע למקום הראשון במצעד, והשני בשנת 2024.<ref></ref>

== מיקומי שיא ==

==נתוני מכירות==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי קנדריק לאמאר
קטגוריה:שירים באנגלית
קטגוריה:שירי דיס
קטגוריה:שירים על דרייק
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה בניו זילנד
קטגוריה:סינגלים בהוצאת אינטרסקופ רקורדס
פרנק סטלה

פרנק סטלה (באנגלית: Frank Stella; 12 במאי 1936 – 4 במאי 2024) היה צייר, פסל ואמן הדפס אמריקאי. השתייך לזרם המינימליזם ולמופשט פוסט-ציורי.

==ביוגרפיה==
סטלה נולד בעיר מלדן, מסצ'וסטס ארצות הברית למשפחה של מהגרים מאיטליה. אביו היה גניקולוג ואמו אמנית.
בשנה השנייה שלו בתיכון פיליפס החל ללמוד ציור. הוא למד באוניברסיטת פרינסטון לתואר בהיסטוריה, אך לקח שיעורי אמנות והתוודע לסצנה הניו יורקית והושפע מהאקספרסיוניזם מופשט. בסוף שנות ה-50 של המאה הקודמת עבר לגור במנהטן ניו יורק. בשנים 1969–1961 היה נשוי לברברה רוז מבקרת והיסטוריונית אמנות. לזוג שני ילדים. בת נוספת יש לו מחוץ לנישואין ועוד שני בנים מרופאת הילדים הרייט מקגורק איתה התחתן ב-1973.

==עבודות==
===סוף שנות ה-50 – אמצע שנות ה-60===
עם המעבר לניו יורק החל ליצור עבודות שמדגישות את התמונה כאובייקט. בשנים אלו יצר סדרה של ציורים בשם "הציורים השחורים" ובהם פיתח רעיונות חדשים של קומפוזיציה ציורית. הוא השתמש בסדרה זו בצבע אמייל תעשייתי לפרסומות ועשה סטריפים (רצועות) רוחביים ברווחים שווים על גבי הקנבס. בין הפסים האלו הוא הותיר את השטח לא צבוע.

בשנים אלו החל להשתמש ב (בדי ציור שאינם מרובעים או מלבניים) כמו למשל בסדרת "Irregular Polygon series".

סטלה דחה את מבקרי האמנות שרצו לפרש את עבודתו באמירה ידועה שלו "מה שאתה רואה זה מה שאתה רואה" שהפכה למוטו הלא רשמי של תנועת המינימליזם.

===שנות ה-60 – שנות ה-70===
ב-1970 המוזיאון לאמנות מודרנית הציג תערוכה רטרוספקטיבית לסטלה ובכך הפך לאמן הצעיר ביותר שקיבל תערוכה כזו. 

בסדרת "הכפר הפולני" - Polish Village series (1973) ובסדרות נוספות בשנים אלו, הציג סטלה עבודות תבליט שאותן כינה "ציור מקסימליסטי" בשל איכויותיו הפיסוליות - תבליטיות.

ב-1969 יצר סמליל לכבוד 100 שנה למוזיאון המטרופוליטן לאמנות.

בתור חובב מרוצי מכוניות הוזמן סטלה ב-1976 על ידי BMW לצייר על מכונית BMW E9.

===שנות ה-80 ואילך===
באמצע המאה ה-80 עד אמצע ה-90 סטלה יצר סדרה של עבודות המתבססות על יצירתו של הרמן מלוויל על הליוויתן מובי דיק.

ב-1993 יצר ציור קיר ענק עבור שבטורונטו.

בתחילת שנת 2010 החל להשתמש במחשב ככלי עזר לעיצוב פסלים.

סטלה הציג בתערוכות רבות במוקדים מרכזיים כגון מוזיאון סולומון ר. גוגנהיים, אוסף פיליפס, , המוזיאון לאמנות מודרנית ועוד.

==קישורים חיצוניים==

* [https://www.nga.gov/collection/artist-info.1903.html#works עבודות] באתר גלריה הלאומית לאמנות בוושינגטון

==הערות שוליים==

קטגוריה:ציירים אמריקאים
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1936
קטגוריה:אמריקאים שנפטרו ב-2024
עומר בולאט

עומר בולאט (בטורקית: Ömer Bolat. נולד ב-30 באוגוסט 1963) הוא אקדמאי ופוליטיקאי טורקי. באקדמיה הוא עסק בתחומי הכלכלה, יחסים בינלאומיים ומינהל עסקים. בולאט משמש כשר המסחר בממשלת ארדואן.<ref></ref>

== ביוגרפיה ==
בולאט נולד ב-30 באוגוסט 1963 באיסטנבול. ב-1984 סיים את לימודיו ביחסים כלכליים בינלאומיים באוניברסיטת מרמרה. הוא השלים את לימודיו לאחר התואר באוניברסיטת אמסטרדם. בהמשך סיים תואר שני ממכון קיל לכלכלה העולמית בגרמניה, בהתמחות בכלכלה בינלאומית ובמנהל עסקים. הוא קיבל דוקטורט מהמכון ללימודי אירופה של אוניברסיטת מרמרה.<ref></ref>

בולאט מונה לפרופסור חבר ב-2014, ולאחר מכן קודם לדרגת פרופסור ב-2019. בין ספטמבר 2015 לספטמבר 2020, הוא העביר קורסים לתארים מתקדמים בכלכלה בינלאומית, מנהל, מנהל עסקים ויזמות באוניברסיטת איסטנבול סבהטין זעים . ב-1 באוקטובר 2020, הוא קיבל תפקיד של חבר אקדמי באוניברסיטת איסטנבול למסחר , שם לימד קורסים בנושאי "יזמות ומודלים עסקיים חדשים" ו"תיאוריות מנהיגות".<ref></ref>

== קריירה פוליטית ==
בולאט מילא כמה תפקידים במפלגת הצדק והפיתוח.

בשנת 2023, מונה בולאט לשר המסחר על ידי הנשיא רג'פ טאיפ ארדואן.<ref></ref>

לאחר מינויו אמר בולאט כי יחסי המסחר בין ישראל לטורקיה יתרמו ליציבות ושלום באזור. עם זאת, במהלך מלחמת חרבות ברזל הודיע שטורקיה תעצור את כל הסחר עם ישראל עד שתושג הפסקת אש קבועה בעזה.

== חיים אישיים ==
בולאט נשוי ואב לשני ילדים.

== קישורים חיצוניים ==
* 
* 

== הערות שוליים ==

קטגוריה:שרי ממשלת טורקיה
קטגוריה:טורקים שנולדו ב-1963
קטגוריה:טורקיה: אישים
קטגוריה:טורקיה: פוליטיקה
מחנה מילברטסהופן

אנדרטת מחנה מילברטסהופן.
מחנה מילברטסהופן (המכונה בעגה הנאצית הרשמית "היישוב היהודי מילברטסהופן") היה מחנה עבודה וריכוז עבור כליאת יהודים במינכן שבגרמניה בין השנים 1941–1942.

== תקופת השואה ==
מעת עליית השלטון הנאציונל-סוציאליסטי בגרמניה, כ-9,000 האזרחים היהודים במינכן נחשפו לאפליה גזענית. ב-1938, כ-3,500 יהודים כבר נאלצו להגר לאחר ליל הבדולח, עוד 1,000 גברים יהודים גורשו למחנה הריכוז דכאו.

מחנה מילברטסהופן נבנה ברובע מילברטסהופן של מינכן ב-17 במרץ 1941 כמחנה צריפים על מגרש של 14,500 מ"ר. יהודי המקום נאלצו לבנותו בכפייה ללא שכר. 18 צריפי העץ היו בעבר מגורים של ה-SA מאוברך. עד 11 באוקטובר 1941, 412 גברים ו-38 נשים גורשו למחנה מילברטסהופן כעובדי כפייה. שיא התפוסה של הצריפים המיועדים ל-1,100 איש הייתה 1,376 אנשים. ההעברה הכפויה למילברטסהופן ולמחנה הכינוס בברג אם לאים שחררה כ-1,500 דירות במינכן, שניתנו בעיקר ל"חברים ראויים למפלגה". היהודים שחיו במחנה שימשו כעובדי כפייה בחברות שונות במינכן. הנהלת המחנה הייתה באחריות האסירים עצמם.

המחנה, המנוהל על ידי הנהגת המחוז של ה-NSDAP של מינכן, שימש בעיקר כמחנה מעבר לגירושים למחנות הריכוז וההשמדה פיאסקי, טרזינשטט ואושוויץ. ב-20 בנובמבר 1941 יצאה הרכבת הראשונה כשעליה 1,000 אסירים, מתחנת המשא הסמוכה למחנה, אל קובנה, שם נרצחו האנשים כמה ימים לאחר מכן. המחנה ננטש ב-19 באוגוסט 1942. עד אז, כמעט כל האסירים שם גורשו למחנות השמדה. אחרוני האסירים הועברו למחנה האיסוף בברג אם לאים. המחנה נמכר לאחר מכן ל-BMW AG, ששכנה עובדים זרים איטלקיים בצריפים.

== לאחר המלחמה ==
לאחר תום מלחמת העולם השנייה המחנה שימש כמחנה פליטים של הצלב האדום. לאחר תקופה ממושכת בה המחנה היה נטוש, מאז שנות ה-80 האתר הוסב לאזור מסחרי. ב-30 באוקטובר 1980 הוגשה בקשה להצבת לוח זיכרון בישיבת הוועדה המחוזית. לבסוף, רוברט ליפל יצר פסל שהוצב כאנדרטה בקצה הצפוני של מתחם המחנה, ונחנך על ידי גיאורג קרונוויטר ב-15 בנובמבר 1982.

פסל הברונזה בגובה כשלושה מטרים מזכיר גם עץ מת וגם חנוכייה. על הפסל חקוק הכיתוב:<blockquote>"עבור אזרחים יהודים רבים, החוויה הקשה במחנות ההשמדה החלה ב-1941/43 עם קבלתם למחנה הכינוס במינכן, כאן בקנורשטראסה 148".</blockquote>כחלק מהרחבת קו הרכבת התחתית U2 ותחנת הרכבת התחתית Am Hart, הפסל הועבר לזמן קצר לבית הקברות הישראלי החדש ב-1988.
קטגוריה:מחנות ריכוז בגרמניה
קטגוריה:מחנות עבודה
קטגוריה:מינכן
ורחני ביסטרי

ורחני ביסטרי (באוקראינית: Верхній Бистрий; ברוסית: Верхний Быстрый; בהונגרית: Felsőbisztra, "פלשביסטרה", או Felsősebes, "פלששבש"; בצ'כית: Vyšný Bystrý, "וישני ביסטרי"; ביידיש: אויבר-ביסטרא) הוא כפר במחוז זקרפטיה באוקראינה. הכפר שוכן במקום בו נשפך נחל ביסטרה אל נהר ריקה .

==היסטוריה==
האזכור הראשון של הכפר הוא מאמצע המאה ה-17, אז נודע בשם ההונגרי "שבשפטק" (Sebespatak) שמשמעו "נחל מהיר" (על שם הנחל שזורם בכפר), וכעבור זמן קצר הוא קיבל גם את הגרסה הסלאבית "ביסטרה" או "ביסטרי" בעלת המשמעות הדומה, ולעיתים גם הגרסה הסלאבית מופיעה כשם ההונגרי. במהלך המאה ה-19 נוספה בשפות השונות תחילית כך שמשמעות השם תהיה "ביסטרה/ביסטרי עילית", כדי להבדיל משם הכפר הקרוב ניז'ני ביסטרי , "ביסטרה/ביסטרי תחתית".

הכפר היה שייך לאימפריה האוסטרו-הונגרית עד להתפרקותה לאחר מלחמת העולם הראשונה. בשנים הראשונות שלאחר המלחמה האזור השתייך להונגריה וב-1920 עבר כמו יתר זקרפטיה לידי צ'כוסלובקיה.

ב-1939 האזור סופח על ידי הונגריה אשר החזיקה בו עד לשלבי הסיום של מלחמת העולם השנייה. לאחר המלחמה האזור עבר לשליטת ברית המועצות עד שב-1991 ברית המועצות התפרקה והאזור עבר לשליטת אוקראינה.

==הקהילה היהודית==
מבחינה מנהלית, ובפרט מבחינת מפקדי אוכלוסין, ברוב שנות קיומו הכפר היה כפוף לכפר הקרוב והגדול יותר מאידאן , כך שאין מידע רשמי רב לגבי גודל הקהילה בכפר עצמו. העדות הרשמית הראשונה היא שישבו בו 20 יהודים ב-1830. לקהילה היו מוסדות עצמאיים כמו בית כנסת ובית קברות יהודי (שהעדות הראשונה לו היא מ-1865) והיא הייתה כפופה לרב של וולובה. יהודי הכפר היו חסידים, רובם השתייכו לחסידויות דולינה, זידיטשוב וספינקה ועליהם נוספו כמה חסידי ויז'ניץ, סיגט ובעלז. רוב היהודים עסקו במסחר או במלאכה.

לפי ההערכות היו בכפר כ-200 יהודים או יותר מכך ערב השואה. עם הכיבוש ההונגרי ב-1939 החלו צעדים כלכליים נגד היהודים ורבים נותרו ללא פרנסה. בקיץ 1941 גורשו מרחבי הונגריה מי שנחשבו חסרי אזרחות הונגרית, ובפרט רוב יהודי הכפר, והם נרצחו בטבח בקמניץ-פודולסקי בחודש אוגוסט באותה שנה. מי שנותרו בכפר גורשו באפריל 1944 לגטו שהוקם בכפר איזה שליד העיר חוסט, וכעבור זמן לא רב יושבי הגטו שולחו למחנה ההשמדה אושוויץ.

==קישורים חיצוניים==
* 
* 
* 
* [https://www.esjf-cemeteries.org/survey/verkhniy-bystryy-jewish-cemetery/ בית הקברות היהודי של ורחני ביסטרי] באתר ESJF 

==הערות שוליים==

קטגוריה:מחוז זקרפטיה: יישובים
מילוסלבסקי אדריכלים

מילוסלבסקי אדריכלים בע"מ הוא משרד אדריכלים ישראלי, המתמחה בתכנון אדריכלי של מבני ציבור ומגדלים מעורבי שימושים. 

== היסטוריה ופעילות החברה ==
מילוסלבסקי אדריכלים הוקם בצפת בשנת 1937 על ידי ישראל מילוסלבסקי. בראשית דרכו תכנן המשרד מבני מגורים עבור היישוב היהודי בארץ ישראל, וכן עבודות ציבוריות עבור שלטון המנדט הבריטי, בהן תכנון כביש חלב-דמשק ונמל התעופה בביירות. לאחר הקמת המדינה, המשרד המשיך להתפתח בעיר צפת, והיה אחראי בין היתר על תכנון מלון רימונים, המצפה בראש הנקרה, תל דן וחוות הנופש ורד הגליל.

במרוצת השנים ניהול המשרד עבר לאורי מילוסלבסקי, בנו של ישראל, ורעייתו לאה, מהנדסת בניין במקצועה. תחת ניהולם הורחבו תחומי הפעילות של המשרד, ותוכננו שיפוצים במבני ציבור ופרויקטים לשימור דוגמת מוזיאון אסירי המחתרות בעכו ובית הכנסת אבוהב מהמאה ה-16 השוכן בצפת.

בשנת 1997 הצטרף גיא מילוסלבסקי, בנו של אורי, לצוות המשרד. לאחר 5 שנים הפך למנכ"ל המשרד, ובשנת 2008 העביר חלק מפעילות המשרד למרכז הארץ. 

נכון לשנת 2024, כולל המשרד מטה ראשי ברמת גן, ועוד 4 שלוחות נוספות בצפון הארץ ובדרומה (צפת, חיפה, ירושלים ובאר שבע). המשרד מונה כ-150 עובדים, ונחשב לאחד ממשרדי האדריכלים הגדולים בישראל, ונוסף על תכנון מגדלים מעורבי שימושים למגורים ותעסוקה עוסק גם בתכנון דיור מוגן, מלונאות, התחדשות עירונית, מבני ציבור, חינוך ותרבות וכן תכנון עירוני (תוכניות אב) של שכונות. 

משנת 2020 מדורג המשרד בקביעות בצמרת משרדי האדריכלים בישראל בדירוג duns100. בשנת 2023 דורג במקום החמישי. 

== פרויקטים נבחרים ==
* מגדל בין ערים – גורד שחקים הנבנה בתל אביב-יפו, בסמוך לגבולה המוניציפלי עם רמת גן וגבעתיים. עם השלמתו צפוי להיות המגדל הגבוה בישראל.
* בית גיבור ספורט – הגבהת המגדל ברמת גן מ-29 ל-37 קומות והוספת 9,500 מ"ר של שטח בנוי. 
* מגדל לבנדה – מגדל בן 30 קומות בדרום תל אביב, המשלב מלונאות, מגורים, מסחר, ספא וחללי עבודה. תוכנן בהשראת "בית האוניה" הסמוך. 
* מגדל ספיר – מגדל משרדים בן 42 קומות במתחם הבורסה ברמת גן. 
* מגדל בראשית בבלי – מגדל מגורים בשכונת בבלי בתל אביב, הנבנה על שטחה של שכונת גבעת עמל ב'. 
* מגדל הראשונים – מגדל מעורב שימושים בן 35 קומות בשכונת הראשונים ברמת גן. 
* בית רובינשטיין – בית דיור מוגן בגבעתיים, הגבוה בישראל מסוגו, בן 45 קומות. 
* המגדל במחצבה (מגדל Signature) – המגדל הגבוה בישראל מחוץ לגוש דן, בעיר נשר. 54 קומות. 
* מתחם טוביהו-הצבי – פרויקט התחדשות עירונית בשכונה ה' בבאר שבע.
* מרכז ספורט ומתנ"ס בעיר אלעד – מרכז קהילתי עירוני בשטח של 2,000 מ"ר המשלב ספרייה, משרדים, אולמות הרצאות וחוגים שונים. 
* מתחם רחבעם ברמלה – שכונת מגורים חדשה על שטח מחנה "רחבעם" ברמלה, עם 2,500 יחידות דיור.

== קישורים חיצוניים ==
* 
* 
* [https://www.duns100.co.il/%D7%9E%D7%99%D7%9C%D7%95%D7%A1%D7%9C%D7%91%D7%A1%D7%A7%D7%99_%D7%90%D7%93%D7%A8%D7%99%D7%9B%D7%9C%D7%99%D7%9D_%D7%91%D7%A2%D7%9E פרופיל חברת מילוסלבסקי אדריכלים בע"מ], באתר duns100
* גילי מלניצקי, [https://www.themarker.com/realestate/2018-11-10/ty-article-magazine/.premium/0000017f-e0b3-d75c-a7ff-fcbffe9d0000 תתרגלו: בקרוב כולנו נגור במגדלי ענק - גם בתי ספר, בתי סוהר ובתי אבות יהיו שם], באתר TheMarker, 10 בנובמבר 2018

== הערות שוליים ==

קטגוריה:משרדי אדריכלות בישראל
קווקזאי (גזע)

.
הגזע הקווקזאי או "אירופי", (Caucasoid או Europoid בהתאמה)<ref></ref> הוא סיווג גזעי מיושן של בני אדם<ref></ref><ref></ref><ref></ref>המבוסס על תיאוריה של גזע ביולוגי. הגזע הקווקזאי כלל בדרך כלל אוכלוסיות עתיקות ומודרניות מכל אירופה או חלקים ממנה, מערב אסיה, ממרכז אסיה, דרום אסיה, צפון אפריקה ו-קרן אפריקה.<ref name="TROE1"></ref><ref name="TROE99"></ref>

המונח הוצג בשנות השמונים של המאה ה-19 על ידי חברי אסכולת גטינגן להיסטוריה, כמונח שמציין את אחד משלושה גזעים עיקריים לכאורה של המין האנושי: קווקזאי, מונגולואיד וכושי.<ref name="Pickering"></ref> באנתרופולוגיה ביולוגית, קווקזאי שימש ככינוי גג לקבוצות דומות מבחינה פנוטיפית מאזורים שונים אלה, עם התמקדות באנטומיה של השלד, ובעיקר מורפולוגיה של הגולגולת, ללא קשר לגוון העור.<ref name="Pickering2"></ref> אוכלוסיות "קווקזאיות" עתיקות ומודרניות לא היו אפוא "לבנות" בלבד, אלא נעו בין עור לבן לחום כהה.<ref name="Blumenbach"></ref>

מאז המחצית השנייה של המאה העשרים, אנתרופולוגים פיזיקליים עברו מהבנה טיפולוגית של המגוון הביולוגי האנושי לנקודת מבט גנומית מבוססת אוכלוסייה, ונטו להבין את ה"גזע" כסיווג חברתי של בני אדם המבוסס על פנוטיפ ומוצא, כמו גם גורמים תרבותיים, כפי שהמושג מובן גם במדעי החברה.<ref name="Caspari"></ref>

בארצות הברית, המונח Caucasian עדיין בשימוש כמילה נרדפת ללבן או ממוצא אירופי, מזרח תיכוני או צפון אפריקאי,<ref></ref><ref></ref> שימוש שזוכה לביקורת רבה.<ref name="Hebst1997"></ref><ref></ref><ref name="Dewanjuly2013"></ref>

== הערות שוליים ==

קטגוריה:קבוצות מוצא
בית הקברות היהודי הישן בלבוב

בית הקברות היהודי הישן בלבוב נמצא במגרש בין הרחובות רפפורט קלפרובסקה, ברוברנה ושפיטלנה. בעיר לבוב חיו קרוב למאה אלף יהודים בתקופה של לפני השואה, ובית הקברות בלבוב היה מהחשובים והגדולים באירופה.

== היסטוריה ==
התחלת הקבורה בבית הקברות החלה במאה ה-14. העדות הראשונה להתיישבות יהודית בעיר לבוב היא אחת המצבות בבית הקברות של אשה יהודיה בשם אסתר, שעליה תאריך מסוף המאה ה-14.

הקבורה בבית הקברות הופסקה בין השנים 1855-1860, ועל חלק מהמתחם הנשאר הוקם בית חולים יהודי. מעריכים כי במשך 500 שנות הקבורה במקום, נקברו בשטח של כ-3 דונם, 25 עד 30 אלף איש.

בימי מלחמת העולם השנייה, בשנת 1941 נכנסו הנאצים לעיר, והשחיתו את בית הקברות עד היסוד. מספר שנים המקום עומד שומם, עם הריסות וצמחייה שעלה בשטחו, כשלאחר מכאן השלטונות הקומוניסטיים פינו חלק מהמקום על מנת לבנות עליו את שוק קרקובסקי (Krakowski).

בשנת 2013 הודיעה עיירית לבוב, כי היא תתחיל להחזיר את המצבות, המשמשות למדרכות, לבית העלמין.

== אישים ידועים הקבורים בבית הקברות ==
בבית הקברות מצויים קברים של גדולי הדורות מתקופות שונות, בין היתר ידועים הקברים של:
* הט"ז - רבי דוד הלוי סגל
* רבי יהושע פאלק כץ בעל הסמ"ע
* רבי אברהם כהן
* רבי יעקב משולם אורנשטיין
* רבי מרדכי זאב הלוי
* רבי צבי הירש אשכנזי - החכם צבי
* יוסף שאול נתנזון - השאול ומשיב
* רבי אברהם חיים שור
* רבי אברהם יצחק שפרלינג מחבר טעמי המנהגים
* רבי אברהם כץ רפפורט
* רבי צבי חיות
* רבי אפרים זלמן שור
<gallery mode="packed-hover" widths="150" heights="150">
קובץ:Stary cmentarz żydowski we Lwowie -03.jpg|המצבה על קברו של החכם צבי
קובץ:Lemberg. Grab von Rabbiner Abraham Kohn.jpg|קברו של רבי אברהם כהן
קובץ:Stary cmentarz żydowski we Lwowie -11.jpg|קברו של רבי יהושע פלק כץ בעל הסמ"ע
</gallery>

== קישורים חיצוניים ==

* 

== הערות שוליים ==

*
קטגוריה:לבוב
השנים הראשונות (אלבום של שלמה ארצי)

השנים הראשונות הוא מארז המאגד את עשרת האלבומים הראשונים של שלמה ארצי על תקליטורים, וכולל גם אלבום אוסף של הלהיטים הכי גדולים מאותם אלבומים.
האוסף יצא בחברת התקליטים הד ארצי בשנת 2008, ומאז כבר לא בהדפסה ומבוקש מאוד בין אספנים.

מארז זה הוא אלבום האוסף התשיעי של שלמה ארצי, והראשון שהוא 10 תקליטורים. האוסף כולל שירים מתקופתו המוקדמת יותר של ארצי, שנים שעליהם הוא ממעיט לדבר.
האוסף גם כולל שירים ואלבומים שמופיעים על גבי תקליטור בפעם הראשונה בעת יציאת המארז.

== האלבומים הכלולים במארז ==
* 1.התקליט הראשון (1970)
* 2.על אנשים (1971)
* 3.פתאום אחר ימים רבים (1972)
* 4.אומרים ישנה ארץ (1973)
* 5.לכל החברים מהמסע "מים אל ים" (1974)
* 6.את ואני (1975)
* 7.משחקי 26 (1975)
* 8.יש לי אישה ילדה ולמברטה (1976)
* 9.רומנסה ופיוט (1977)
* 10.אוסף - השנים הראשונות

== אוסף - השנים הראשונות ==
רשימת ההשמעה של אלבום האוסף שבלעדי למארז תקליטורים זה.

==קישורים חיצוניים==

* 

קטגוריה:אלבומי אוסף מ-2013
קטגוריה:אלבומי שלמה ארצי
קטגוריה:אלבומי אוסף בעברית
קטגוריה:אלבומי חברת הד ארצי
חיים שושקס

חיים שושקס (1891 - 7 במאי 1964) היה כלכלן, עיתונאי, אתנוגרף ועסקן אמריקאי-יהודי יליד פולין.

נולד בביאליסטוק ולמד באוניברסיטת חראקוב והאוניברסיטה של בריסל. בין השנים 1918-1920 היה מנהל הבנק היהודי בחראקוב ובין השנים 1921-1923 היה מפקח הבנק הפולני הקואופרטיבי.

ב-1939 היה בין חברי המועצה היהודית בוורשה בעת הכיבוש הנאצי, ודיווח לעיתונות העולמית על התנהלות הנאצים ועל ההנחיות להקמת הגטו. בהמשך עותה שנה היגר לארצות הברית בה כיהן החל משנת 1941 כקונסול-כבוד של פולין. מעט לאחר הגעתו לארצות הברית החל לעבוד כעיתונאי במערכת 'דער טאג'. במסגרת תפקידו סייר ברחבי העולם וכתב על סוגיות הנוגעות ליהדות ולישראל.

בשנות ה-60 סייר במדינות הערביות במזרח התיכון: בסוריה, במצרים, ובלבנון, ודיווח בין היתר על מצב היהודים בהן. בירדן ביקר לאחר שנפגש עם המלך חוסיין בעצרת האו"ם וקיבל לכך את ברכתו, והגיע בין היתר גם למקומות הקדושים ליהדות שהיו תחת שלטון ירדני - הכותל המערבי, קבר רחל ומערת המכפלה. כשביקר בקהילה היהודית בלוב, נעצר וגורש מהמדינה. גם בקהילות היהודיות בברית המועצות ביקר עוד טרם הסרת מסך הברזל וכן ביקר את הקהילה היהודית באתיופיה, בדרום אמריקה ובדרום אפריקה. עוד ביקר בליבריה ובמרוקו.

ב-1959 היה בין יוזמי הקמת איגוד עיתונאים יהודים עולמי. כיהן גם כסגן יו"ר מגבית ההסתדרות בארצות הברית ובהנהלת היאס. פרסם ספרים רבים על מסעותיו בייידיש ובאנגלית, שאחדים מהם תורגמו לעברית.

נפטר בניו יורק ב-7 במאי 1964.

==ספריו שתורגמו לעברית==
* מהקרמלין עד הפירמידות: רשמים, ירושלים: מ' ניומן, תשי"ט
* עולם ומלואו, תל אביב: המנורה, תשכ"ד
* בדרכי תבל: פרקי מסע (עברית: ב' וילינצ'וק), תל אביב: נ' טברסקי, תשי"ד

==קישורים חיצוניים==
* 
* 
* 
* 
* 
==הערות שוליים==

קטגוריה:עיתונאים יהודים
קטגוריה:יהודים פולנים
קטגוריה:יהודים אמריקאים
קטגוריה:ביאליסטוק: אישים
קטגוריה:מהגרים מפולין לארצות הברית
קטגוריה:אמריקאים שנולדו ב-1891
קטגוריה:אמריקאים שנפטרו ב-1964
צצה

צצה (בהונגרית: Cece) הוא כפר גדול במחוז פייר, בהונגריה בנפת שארבוגארד.

== מיקום ==
היישוב ממוקם בצומת של שני כבישים ראשיים: על כביש ראשי 63 בין שארבוגארד לבין סקסארד, ועל כביש ראשי 61 בין דונפלדוואר לבין שימונטורניה, פקש ונמטקר מחוברים בכביש 6231.

תחנת הרכבת של הכפר ממוקמת על קו הרכבת שארבוגארד-בטהסק מספר 46 של רכבות הונגריה (מ.א.ב), בין תחנת הרכבת רטסילאש לתחנת הרכבת וייטה.

== היסטוריה ==
את הקמתו ואת שמו של הכפר חייבים כנראה לפצ'נגים שהתיישבו במקום בעשרות השנים שלאחר מותו של אישטוואן הראשון, מלך הונגריה. היישוב נקרא על שם בעליו בשם צצה. הוא מוזכר לראשונה במסמך משנת 1193 של בלה השלישי, מלך הונגריה. בשנת 1351, המלך לאיוש הראשון, מלך הונגריה העניק אצולה קולקטיבית ליסודות החופשיים של היישוב, שהיה עד אז תחת מושל פצ'נגי. בשנת 1701 הפך הכפר האופייני של אצולה נמוכה לנחלת משפחת מסלני. האוכלוסייה עסקה בעיקר בחקלאות ובגידול בעלי חיים, ורובם חיים עד היום מחקלאות. הגידולים המפורסמים שלהם הם פלפלת צצה ואבטיחים.

על פי מפקד האוכלוסין של 1910, בצצה היו 3,690 תושבים, מתוכם 1,907 התיימרו שהם קלוויניסטים, 1,617 רומים קתולים ו-83 לותרנים.

== אתרים בעלי חשיבות ==
מוזיאון הזיכרון של אישטוואן צ'וק
<gallery>
קובץ:Cece,_Csók-Szluha-Kiss_kúria.jpg|ימין|ממוזער|200x200 פיקסלים|אחוזת צ'וק-סלוהה-נקיש
</gallery>
* מוזיאון הזיכרון של אישטוואן צ'וק

הצייר זוכה פרס קוסוט אישטוואן צ'וק (1865–1960), יליד שארגרש, שומר כמה מציוריו, חפציו האישיים ורהיטי המשפחה שלו באחוזה לשעבר של הוריו שנבנתה בסביבות 1890 בצצה.
* מוזיאון נוף חקלאי

בית משפחת פישי מהמאה ה-19. הבניין הוא כיום בית כפרי, בו ניתן לצפות בתערוכה היסטורית של כלים חקלאיים.

== ילידי המקום ==
* דז'ה גרינוולד לאחר 1946 דז'ה צ'אקאן (1893–1963) היה רופא, אביו של ג'רג' צ'אקאן (1920–2003), רדיולוג.

== קישורים חיצוניים ==
* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מתקפת המרגמות על כרם שלום

מתקפת המרגמות על כרם שלום היא מתקפת מרגמות ששיגר ארגון הטרור חמאס מרפיח לעבר היערכות של צה"ל בסמוך לכרם שלום ב-5 במאי 2024, ובה נהרגו ארבעה חיילי צה"ל ונפצעו 11 חיילים.<ref></ref>

== רקע ==
בעקבות מתקפת הפתע על ישראל ב-7 באוקטובר 2023, פתח צה"ל במלחמת חרבות ברזל, וכעבור מספר חודשים של תמרון קרקעי ברצועת עזה, כבש את חלקה הצפוני והמרכזי של רצועת עזה, אך נמנע מתמרון קרקעי במרחב העיר רפיח שבדרום רצועת עזה. במשך חודשים אחדים דובר על תמרון ברפיח, שנחשב למאתגר ביותר בעקבות צפיפות האוכלוסין בעיר ובפרבריה עקב הגירת כ-1.5 מיליון פלסטינים מרחבי הרצועה לשם.

== המתקפה ==
ביום ראשון, 5 במאי 2024, סביב השעה 13:30, שיגר חמאס מספר פצצות מרגמה מרפיח לעבר היערכות של צה"ל בסמוך לכרם שלום. השיגור בוצע מאזור סמוך למעבר רפיח, 300–400 מטר מאזור מחסות עקורים.<ref></ref> כתוצאה מהשיגור נהרגו ארבעה חיילים, שניים מגדוד שקד של חטיבת גבעתי, ושניים מחטיבת הנח"ל. בנוסף נפצעו עשרה חיילים, בהם שלושה באורח קשה.<ref></ref>

== תגובות ==

חיל האוויר הישראלי תקף בתגובה באזורי השיגור ברפיח.<ref></ref> מעבר כרם שלום נסגר זמנית למעבר משאיות סיוע הומניטרי לרצועת עזה.<ref></ref><ref></ref><ref></ref> אולם בלחץ ארצות הברית נפתח מחדש ב-8 במאי.<ref></ref><ref></ref>

ב-7 במאי 2024, לאחר פתיחת קרב רפיח בו כבש צה"ל את מעבר רפיח, פרסם דובר צה"ל הצהרה בה נאמר כי הכיבוש היה "בעקבות מידע מודיעיני כי מחבלים משתמשים במרחב המעבר לצורכי טרור. ממרחב המעבר בוצע ביום ראשון ירי פצמ״רים לעבר מעבר כרם שלום, שכתוצאה ממנו נהרגו ארבעה לוחמי צה״ל ונפצעו נוספים".<ref></ref>

== הערות שוליים ==

קטגוריה:מלחמת חרבות ברזל: קרבות
קטגוריה:כרם שלום
קטגוריה:חטיבת גבעתי
קטגוריה:חטיבת הנח"ל